stanford-oval/wikipedia huggingface dataset:
ชนิดย่อย
ระบบการตั้งชื่อ

ชื่อวิทยาศาสตร์ในลำดับขั้นชนิด (สปีชีส์) ใช้การตั้งชื่อแบบทวินาม (binomial nomenclature) ซึ่งชื่อทวินามประกอบด้วยคำภาษาละตินสองคำ โดยคำแรกแสดงถึงชื่อสกุลและคำที่สองคือชื่อเฉพาะแสดงลักษณะเด่นของชนิด
ในทางสัตววิทยา ภายใต้ระเบียบสากลของระบบการตั้งชื่อทางสัตววิทยา (International Code of Zoological Nomenclature (ICZN)) การตั้งชื่อวิทยาศาสตร์ของชนิดย่อยในแบบ ชื่อตรีนาม (trinomen) ประกอบด้วยคำละตินสามคำคือ สองคำแรกจากชื่อทวินาม (binomen) ตามด้วยคำที่สามที่เป็นชื่อของชนิดย่อย ตัวอย่างเช่น เสือดาว ทวินามคือ Panthera pardus และตรีนาม ได้แก่ Panthera pardus delacouri คือ เสือดาวอินโดจีน, Panthera pardus fusca คือ เสือดาวอินเดีย เป็นต้น ชื่อตรีนามเขียนด้วยตัวเอียงทั้งสามส่วน
ในทางพฤกษศาสตร์และกิณวิทยา ตามระเบียบสากลของระบบการตั้งชื่อทางพฤกษศาสตร์ (ICBN) ชนิดย่อยเป็นหนึ่งในลำดับขั้นที่ต่ำกว่าชนิด ซึ่งได้แก่ ชนิดย่อย (subspecies), พันธุ์ (variety), พันธุ์ย่อย (subvariety), รูป (form) และรูปย่อย (subform) ตามลำดับ ในการระบุชื่อเฉพาะชนิดย่อยต้องนำหน้าด้วย "subspecies" (ซึ่งสามารถย่อมาจาก "subsp." หรือ "ssp.") ตัวอย่างเช่น Schoenoplectus californicus subsp. tatora
ในวิทยาแบคทีเรีย ลำดับขั้นเดียวที่ต่ำกว่าชนิดภายใต้ระบบชื่ออนุกรมวิธานคือ ชนิดย่อยเท่านั้น การระบุลำดับชั้นที่ย่อยลงมาจากชนิด (infrasubspecific taxon) มีความสำคัญอย่างยิ่งในวิทยาแบคทีเรียแต่ยังไม่มีระบบที่ชัดเจน ในภาคผนวกที่ 10 ของระเบียบสากลของระบบการตั้งชื่อโพรแคริโอตได้ระบุคำแนะนำให้ชื่อที่ตีพิมพ์ก่อนปี ค.ศ. 1992 ในลำดับของพันธุ์ (variety) ให้ถือเป็นชื่อของชนิดย่อย และให้ใช้โครงสร้างของชื่อตามแบบชื่อชนิดย่อยในทางพฤกษศาสตร์ คือ มีคำย่อ "subsp." ตัวอย่างเช่น Bacillus subtilis subsp. spizizenii
ระบบการตั้งชื่อ > ชนิดย่อยต้นแบบ

เรียก "ชนิดย่อยต้นแบบ" (nominotypical subspecies) ทางสัตววิทยา และ เรียก "ชนิดย่อยอัตนาม" (subspecies autonyms) ในทางพฤกษศาสตร์
ในระบบการตั้งชื่อทางสัตววิทยา เมื่อชนิดถูกแบ่งออกเป็นชนิดย่อยประชากรที่ระบุชนิดไว้ครั้งแรกจะได้รับการระบุเป็น "ชนิดย่อยต้นแบบ" (nominotypical subspecies) หรือ "ชนิดย่อยที่ถูกเสนอชื่อ (ครั้งแรก)" ซึ่งใช้คำที่สามเป็นชื่อเดียวกันกับชื่อชนิด ตัวอย่างเช่น Lonchura punctulata punctulata (มักเรียกย่อว่า L.p. punctulata) เป็นชนิดย่อยต้นแบบของนกกระติ๊ดขี้หมู (Lonchura punctulata)
ในระบบการตั้งชื่อทางพฤกษศาสตร์ ชื่อของชนิดย่อยถูกสร้างขึ้นโดยใช้ซ้ำชื่อชนิดนั้น ซึ่งเรียก "อัตนาม" (autonym) และอนุกรมวิธานต่ำกว่าชนิดเป็น "ชนิดย่อยที่ชื่อถูกสร้างขึ้นโดยอัตโนมัติ" (autonymous subspecies)
ระบบการตั้งชื่อ > กรณีที่กำกวม

เมื่อนักสัตววิทยาไม่เห็นด้วยกับการระบุชนิดของประชากรบางกลุ่มให้เป็นชนิดหรือชนิดย่อย ส่วนของชื่อชนิดอาจเขียนในวงเล็บ ตัวอย่างเช่น Larus (argentatus) smithsonianus (นกนางนวลแฮร์ริ่งอเมริกัน) ชื่อชนิดในวงเล็บหมายความถึง นักสัตววิทยาบางคนคิดว่าประชากรนกกลุ่มนี้เป็นชนิดย่อยของนกนางนวลแฮร์ริ่ง (Larus argentatus) จึงเรียกนกนางนวลแฮร์ริ่งอเมริกันว่า Larus argentatus smithsonianus ในขณะที่นักสัตววิทยาคนอื่นมองว่านกนางนวลแฮร์ริ่งอเมริกันเป็นชนิดที่แยกต่างหาก จึงเรียก Larus smithsonianus
ชนิดโมโนไทป์และโพลีไทป์

ชนิดโมโนไทป์ (monotypic species) คือชนิดที่มีเพียงชนิดย่อยเดียว และชนิดโพลีไทป์ (polytypic species) คือชนิดที่มีตั้งแต่สองชนิดย่อยหรือมากกว่า
ในแง่ชีววิทยา การตั้งชื่อชนิดย่อยเป็นไปตามความต่างกันทางพันธุกรรมและฟีโนไทป์ของสองกลุ่มประชากรหรือมากกว่านั้น กลุ่มประชากรที่แตกต่างกันเหล่านี้ไม่อาจผสมข้ามพันธุ์ได้ตามธรรมชาติเนื่องจากแยกออกจากกันอย่างสิ้นเชิงด้วยภูมิศาสตร์ แต่ยังคงความสามารถในการผสมข้ามพันธุ์และมีลูกหลานที่เจริญพันธุ์ได้ (เมื่อนำมาเพาะเลี้ยงในที่กักขัง หรือมีการเปลี่ยนแปลงทางภูมิประเทศและภูมิอากาศทำให้เกิดพื้นที่รอยต่อระหว่างกลุ่มประชากร) ชนิดย่อย พันธุ์ หรือกลุ่มประชากรเหล่านี้ มักถูกอธิบายและตั้งชื่อโดยนักสัตววิทยา นักพฤกษศาสตร์ และนักจุลชีววิทยา
ในชนิดโมโนไทป์ ประชากรทั้งหมดมีลักษณะทางพันธุกรรมและฟีโนไทป์เหมือนกัน ชนิดโมโนไทป์สามารถเกิดขึ้นได้หลายวิธีได้แก่
สมาชิกทั้งหมดของชนิด มีความคล้ายคลึงกันมากและไม่สามารถแบ่งออกเป็นหมวดหมู่ย่อยที่มีนัยสำคัญทางชีววิทยาอย่างสมเหตุสมผล
แต่ละชีวิตมีความแตกต่างกันมาก แต่ความผันแปรนั้นสุ่มโดยพื้นฐานและไร้ความหมายทางพันธุกรรม ตราบเท่าที่เกี่ยวข้องกับการถ่ายทอดทางพันธุกรรมของการเปลี่ยนแปลงเหล่านี้
ความผันแปรระหว่างชีวิตสามารถสังเกตได้และเป็นไปตามรูปแบบ แต่ไม่มีเส้นแบ่งที่ชัดเจนระหว่างกลุ่มที่แยกจากกัน ได้แก่ ความแตกต่างที่ลดหายไปจากกันและกัน การแปรผันโน้มตามทางพันธุกรรมดังกล่าวมักบ่งชี้ถึงการไหลของยีนจำนวนมากในกลุ่มที่แยกจากกันอย่างชัดเจนซึ่งประกอบเป็นประชากร ประชากรที่มีการไหลของยีนที่มั่นคงและสม่ำเสมอในหมู่พวกเขามักจะเป็นตัวแทนของสปีชีส์ monotypic แม้ว่าจะมีความแปรปรวนทางพันธุกรรมในระดับกลาง ๆ ก็ตาม
ดูเพิ่ม

การจำแนกชั้นทางวิทยาศาสตร์
อนุกรมวิธาน
ชนิด
ชนิดต้นแบบ
แรดอินเดีย (Rhinoceros unicornis) เป็นชนิดโมโนไทป์ มีเพียงชนิดย่อยเดียว
ชัง ดง-อู

| ชัง ดง-อู |
| --- | --- |
장동우
ดงอูในงานโชว์เคสอัลบั้ม Bye มีนาคม ค.ศ. 2019
เกิด:  (1990-11-22) 22 พฤศจิกายน ค.ศ. 1990 (33 ปี) กูริ, จังหวัดคยองกี, ประเทศเกาหลีใต้
อาชีพ: นักร้อง นักเต้น แร็ปเปอร์ นักแต่งเพลง นักแสดง
ตัวแทน: บิ๊กบอสเอนเตอร์เทนเมนท์
อาชีพทางดนตรี
แนวเพลง: เคป็อป แดนซ์ป็อป อิเล็กทรอนิก ฮิปฮอบ
เครื่องดนตรี: ร้องนำ
ช่วงปี: ค.ศ. 2010–ปัจจุบัน
ค่ายเพลง: อูลิม
สมาชิกของ: อินฟินิต อินฟืนิตเอช
 นักดนตรี
ชื่อเกาหลี
ฮันกึล: 장동우
ฮันจา: 張東雨
อาร์อาร์: Jang Dong-u 
เอ็มอาร์: Chang Tong-u 
 
ชัง ดง-อู (ฮันกึล: 장동우; ฮันจา: 張東雨; อังกฤษ: Jang Dong-woo; เกิด 22 พฤศจิกายน ค.ศ. 1990) หรือที่รู้จักกันในชื่อ ดงอู เป็นนักร้อง แร็ปเปอร์ และนักแสดงชาวเกาหลีใต้ เขาเป็นแร็ปเปอร์หลักของบอยแบนด์เกาหลีใต้วงอินฟินิต และยูนิตย่อยอินฟืนิตเอช
อาชีพ > ค.ศ. 2010: เปิดตัวกับอินฟินิต

บทความหลัก: อินฟินิต
ดงอูเดบิวต์ในฐานะสมาชิกวงบอยแบนด์เกาหลีใต้ อินฟินิต ในปี ค.ศ. 2010 กลุ่มเปิดตัวอย่างเป็นทางการเมื่อวันที่ 9 มิถุนายน ค.ศ. 2010
ชะตารัก ลิขิตหัวใจ

| ชะตารัก ลิขิตหัวใจ |
| --- | --- |

สร้างโดย: ระบบการกระจายเสียงเกาหลี
เขียนโดย: มูน ยูน-อาห์
กำกับโดย: คิม คยุง-วู
แสดงนำ: อิม ยุน-อา ปาร์ค แจ-จอง ลี จี-ฮุน กง ฮยอน-จู
ประเทศแหล่งกำเนิด: เกาหลีใต้
จำนวนตอน: 178
การผลิต
ความยาวตอน: วันจันทร์ถึงวันศุกร์ เวลา 20:25 น. (ตามเวลาเกาหลีใต้)
ออกอากาศ
เครือข่าย: เคบีเอส1
ออกอากาศ: 5 พฤษภาคม ค.ศ. 2008 (2008-05-05) – 9 มกราคม ค.ศ. 2009 (2009-01-09)
ชะตารัก ลิขิตหัวใจ (เกาหลี: 너는 내 운명; อาร์อาร์: Neoneun Nae Unmyeong; อังกฤษ: You Are My Destiny) ละครโทรทัศน์แนวโรแมนติกดราม่าคอมาดีสัญชาติเกาหลีใต้ ออกอากาศฉายในประเทศเกาหลีใต้ในช่วงปี ค.ศ. 2008–2009
ชะตารัก ลิขิตหัวใจ เผยแพร่ออกอากาศทางช่องเคบีเอส1 ระหว่างวันที่ 5 พฤษภาคม ค.ศ. 2008 จนถึงวันที่ 9 มกราคม ค.ศ. 2009 เป็นประจำทุกวันจันทร์จนถึงวันศุกร์ในเวลา  20:25 น. รวมทั้งสิ้น 178 ตอน สำหรับในประเทศไทยออกอากาศทางช่อง 3 ตั้งแต่วันที่ 25 กันยายน ค.ศ. 2014 จนถึงวันที่ 1 มกราคม ค.ศ. 2015 เป็นประจำทุกวันจันทร์จนถึงวันศุกร์ เวลา 02.15–03.30 น. และในวันเสาร์ เวลา 01.30–04.00 น. ในวันอาทิตย์ เวลา 01.45–03.30 น. ทางช่อง 3 ปกติ และทุกวัน เวลา 20.30–22.00 น. ทางช่อง 3 แฟมิลี
ละครโทรทัศน์ชุดนี้นับเป็นผลงานการแสดงครั้งแรกของอิม ยุน-อา หนึ่งในสมาชิกวงเกิร์ลกรุปเกิลส์เจเนอเรชัน
เนื้อเรื่อง

จาง แซ-ย็อก หญิงสาววัย 23 ปี ที่กำพร้าพ่อแม่มีความฝันที่จะเป็นนักออกแบบเครื่องครัว แซ-ย็อก เติบโตมาในบ้านเลี้ยงดูเด็กกำพร้า โดยเธอถูกทิ้งอยู่บนชายหาดตั้งแต่อายุ 4 ขวบ โดยมีเพียงรองเท้าคู่เดียว และเป็นตำรวจที่มาเจอเธอเข้าในเวลาเช้ามืด เธอจึงได้ชื่อว่า "แซ-ย็อก" (새벽) ซึ่งแปลว่า "เช้ามืด" ขณะที่นามสกุลของเธอมาจากนามสกุลของผู้อำนวยการบ้านแห่งนี้ แซ-ย็อกประสบอุบัติเหตุจากการเล่นดอกไม้ไฟจนตาบอด แต่เคราะห์ดีที่เธอได้รับการผ่าตัดเปลี่ยนกระจกตาจาก คิม นา-ยอง แพทย์สาวอายุไล่เลี่ยกับเธอ ที่ได้บริจาคร่างกายให้ก่อนจะเสียชีวิตจากอุบัติเหตุทางรถยนต์ แต่การเสียชีวิตอย่างกระทันหันของนา-ยอง ครอบครัวคิมไม่ได้รับรู้เลย จนกระทั่งแซ-ย็อกได้ปรากฏตัวขึ้นและบอกเล่าความจริงทั้งหมดให้ครอบครัวคิมรับรู้ นั่นทำให้ทุกคนช็อก ต่อมา พ่อและแม่ของนา-ยอง ได้รับอุปการะแซ-ย็อกไว้ในฐานะลูกบุญธรรม ทั้งคู่รักใคร่แซ-ย็อกเหมือนลูกสาวแท้ ๆ โดยเฉพาะ โอ ยอง-ซุก ผู้เป็นแม่นั้นบอกว่าแซ-ย็อกเหมือนนา-ยองกลับชาติมาเกิด
ต่อมา แซ-ย็อก ได้เข้าทำงานในตำแหน่งนักออกแบบเครื่องครัวตามความฝันจริง ๆ ในบริษัท โลฮาส ซึ่งเป็นบริษัทยักษ์ใหญ่ แม้แซ-ย็อกจะเป็นเพียงพนักงานฝึกงาน แต่ก็ทำหน้าที่ได้ดี คัง โฮ-เซ ผู้จัดการฝ่ายขาย ผู้เป็นลูกชายเพียงคนเดียวของประธานโลฮาส โฮ-เซชอบแซ-ย็อกทันทีที่แรกเห็น แม้โฮ-เซ จะมีคู่หมั้นอยู่แล้ว คือ คิม ซู-บิน ผู้มีศักดิ์เป็นลูกพี่ลูกน้องของคิม นา-ยอง และยังเป็นผู้จัดการฝ่ายออกแบบ ซึ่งเป็นหัวหน้าโดยตรงของแซ-ย็อกอีกด้วย โฮ-เซ พยายามที่จะบอกเลิก กับซู-บิน แต่ก็ยากลำบากเพราะซู-บินไม่ยอมที่จะเลิกง่าย ๆ อีกทั้งแม่ของโฮ-เซก็รังเกียจแซ-ย็อกมากด้วย เหตุเพราะเธอเป็นคนจนไม่มีชาติตระกูล
นักแสดงและตัวละคร

อิม ยุน-อา รับบท จาง แซ-ย็อก/ คิม แซ-ย็อก (ชื่อเดิมคือ คิม ซู-จิน) – หญิงสาวกำพร้าวัย 23 ปี ผู้มีความฝันจะเป็นนักออกแบบเครื่องครัว อยู่ในความอุปการะของครอบครัวคิม
ปาร์ค แจ-จอง รับบท คัง โฮ-เซ – ผู้จัดการหนุ่มฝ่ายขายของบริษัท โลฮาส ผู้เป็นลูกชายเพียงคนเดียวของครอบครัวคัง
ลี จี-ฮุน รับบท คิม แท-พุง – ลูกชายคนเล็กของครอบครัวคิม เป็นคนวู่วามอารมณ์ร้อน ไม่ถูกกับโฮ-เซตั้งแต่เด็ก ในตอนแรกนึกชอบแซ-ย็อก แต่แซ-ย็อกคิดเพียงพี่ชาย จึงเปลี่ยนใจรักแซ-ย็อกในฐานะน้องสาว
กง ฮยอน-จู รับบท คิม ซู-บิน  – ผู้จัดการฝ่ายออกแบบของโลฮาสวัย 28 ปี เป็นคู่หมั้นของโฮ-เซ มีศักดิ์เป็นลูกพี่ลูกน้องกับพี่น้องครอบครัวคิม
ลี พิล-โม รับบท คิม แท-ยอง – ลูกชายคนโตของครอบครัวคิม เป็นครูโรงเรียนมัธยมและอาจารย์มหาวิทยาลัย
จัง ยง รับบท คิม แด-จิน – หัวหน้าครอบครัวคิม ทำงานเป็นเจ้าของบริษัทขนส่ง พุง เอกซ์เพรส ซึ่งตั้งตามชื่อของแท-พุง เดิมเคยเป็นคนขับรถให้กับบ้านครอบครัวคังมาก่อน
จอง เอ-ริ รับบท โอ ยอง-ซุก – ภรรยาของแด-จิน และแม่ของแท-พุง แท-ยอง เป็นแม่บ้านที่มีฝีมือในการทำอาหาร เดิมเคยเป็นแม่บ้านให้กับบ้านครอบครัวคังมาก่อน
คิม ฮโย-ซอ รับบท คิม นา-ยอง – แพทย์สาวผู้เสียชีวิตในอุบัติเหตุทางรถยนต์อย่างกระทันหัน โดยเป็นผู้ที่บริจาคอวัยวะให้กับแซ-ย็อก เป็นน้องสาวฝาแฝดของแท-พุง
ซา มิ-จา รับบท ซอน พุง-กึม – แม่วัย 80 ปี ของแด-จินและแด-กู อาศัยอยู่กับครอบครัวของแด-จิน
คัง ซอก-วู รับบท คิม แด-กู – น้องชายแท้ ๆ ของแด-จิน เป็นพ่อของซู-บิน มีตำแหน่งเป็นผู้ว่าโซล
ลี เฮ-ซุก รับบท ฮง ยอน-ชิล – ภรรยาวัย 50 ปี ของแด-กู เป็นแม่ของซู-บิน เป็นคนช่างพูด พูดมาก
ลี ซอล-อา รับบท คัง ยู-ริ – ลูกสาวคนเล็กวัย 25 ปี ของครอบครัวคัง เป็นน้องสาวแท้ ๆ ของโฮ-เซ รักชอบแท-พุง อยู่ จึงไม่ชอบแซ-ย็อก เพราะเกรงว่าตัวเองจะไม่ได้แต่งงานกับแท-พุง
ฮุน ซอก รับบท คัง ชิล-บ็อก – ประธานบริษัท โลฮาส เป็นพ่อของโฮ-เซ และยู-ริ
ยาง กึม-ซอก รับบท ซอ มิน-จุง – ภรรยาของชิล-บ็อก เป็นแม่ของโฮ-เซ และยู-ริ รังเกียจแซ-ย็อกและครอบครัวคิมมาก
คิม คุง-อึล รับบท คัง ชาร์ลส์ – น้องชายแท้ ๆ ของชิล-บ็อก เป็นครูสอนเต้นรำ เป็นชายเจ้าสำราญ จึงไม่มีคนรักเป็นตัวเป็นตน เคยมาติดพันยอน-ชิล อยู่พักหนึ่ง
คิม จอง-นาน รับบท บัน โซ-ยอง – แม่ม่ายลูกติดวัย 37 ปี เป็นคนรักของแท-ยอง แม้จะมีอายุมากกว่า ในตอนแรกพ่อและแม่ของแท-ยองไม่ยอมรับเธอ แต่ต่อมาก็ยินยอมให้ทั้งคู่แต่งงานกันและยอมรับในฐานะลูกสะใภ้
ปาร์ค มิน-จี รับบท บัน ยุน-ฮี – ลูกสาววัย 19 ปี ที่เกิดกับคนรักเก่าของโซ-ยอง  เป็นนักเรียนมัธยมปลาย เป็นลูกศิษย์ของแท-ยอง
ซุนวู ยอง-เนียว รับบท ลี ฮวา-รัน – แม่ของโซ-ยอง และยายของยุน-ฮี เป็นเจ้าของกิจการร้านอาหารส่งตามงานเลี้ยง ซาดัล ปาดา
ชอย วอน-ยอง รับบท นัม ยอง-วู – แพทย์หนุ่มผู้เป็นอดีตคนรักของนา-ยอง เป็นคนที่รอดชีวิตจากอุบัติเหตุที่พรากชีวิตนา-ยอง ทำให้เจ้าตัวรู้สึกผิดมาตลอด ต่อมาเป็นคนรักของซู-บิน
ปาร์ค ซูล-กี รับบท บ็อก-จู – เพื่อนสนิทของแซ-ย็อก ทั้งคู่เติบโตมาด้วยกันในบ้านเด็กกำพร้ากว่า 20 ปี เป็นคนรับใช้ในบ้านครอบครัวคัง
ยู เฮ-ริ  รับบท จอง มี-อ็ก – แม่แท้ ๆ ของแซ-ย็อก ที่ทิ้งเธอไปตั้งแต่เล็กด้วยความจำเป็น เป็นศิลปินที่มีฝีมือและมีชื่อเสียงในสหรัฐอเมริกา เดินทางกลับมาเกาหลีใต้เพื่อตามหาแซ-ย็อก แต่แซ-ย็อกไม่ยอมรับเธอในฐานะแม่ เป็นเพียงคนเดียวที่เรียกแซ-ย็อกว่า "ซู-จิน"
จอง แจ-กอน รับบท โจ ซาง-กี – อดีตคนรักของโซ-ยอง เป็นพ่อของยุน-ฮี ทิ้งยุน-ฮีและโซ-ยองไปในอดีต แต่ตอนหลังกลับใจมาตามหาทั้งคู่และพยายามทำให้ยอมรับตน เป็นคนจรไม่มีอาชีพเป็นหลักแหล่ง
แหล่งข้อมูลอื่น

เว็บไซต์อย่างเป็นทางการ เก็บถาวร 2010-02-08 ที่ เวย์แบ็กแมชชีน (เกาหลี)
You Are My Destiny ที่อินเทอร์เน็ตมูวีเดตาเบส
ชั้นหินคดโค้ง

ชั้นหินคดโค้ง (อังกฤษ: Fold) ที่พบในโลกเป็น การเปลี่ยนลักษณะ อีกอย่างหนึ่งที่เกิดจากผลของความเค้น เป็นการแสดงความเครียดของหินที่เปลี่ยนลักษณะโดยการแสดงออกในรูปของการคดโค้ง โก่งงอ หรือหักพับ
รูปร่างของชั้นหินคดโค้งเป็นไปได้อย่างไร้ขอบเขตและไม่ตายตัว ขนาดของชั้นหินคดโค้งมีทั้งขนาดเล็กแบบดูด้วยตาเปล่าไม่เห็น ขนาดเท่ากำมือ หรือใหญ่ จนสามารถปรากฏในภาพถ่ายทางอากาศ หรือภาพถ่ายโทรสัมผัส
การที่จะทำให้เข้าใจว่าหินที่ปรากฏบนพื้นผิวโลกอาศัยเกิดการโค้งงอได้ คงจะเป็นเรื่องเหลือเชื่อ เพราะลักษณะของพื้นผิวของเปลือกโลกส่วนบนที่สัมผัสกับอากาศ ซึ่งเป็นส่วนที่มีลักษณะทางพฤติกรรมของหินแบบเปราะ การที่จะเกิดชั้นหินคดโค้งได้ต้องเกิดในสภาวะที่เป็นแบบอ่อนนิ่ม หินต้องมีลักษณะเคลื่อนไหวและยืดได้คล้ายดินเหนียวอุ้มน้ำ, ขี้ผึ้ง, ยางยืด หรือพลาสติก
ชัตเตอร์สต็อก

| --- | --- |

ประเภท: มหาชน
การซื้อขาย: เอ็นวายเอสอี: SSTK S&P 600 Component
อุตสาหกรรม: คลังภาพถ่าย, คลังวิดีโอ, คลังเพลง
ก่อตั้ง: 2003; 21 ปีที่แล้ว (2003)
ผู้ก่อตั้ง: จอน โอริงเกอร์
สำนักงานใหญ่: ตึกเอ็มไพร์สเตต 350 ฟิฟท์อะเวนูว์ นครนิวยอร์ก รัฐนิวยอร์ก, สหรัฐ
พื้นที่ให้บริการ: ทั่วโลก
บุคลากรหลัก: จอน โอริงเกอร์ (ซีอีโอ)
ผลิตภัณฑ์: ชัตเตอร์สต็อกอีดิเตอร์, ชัตเตอร์สต็อกแท็บ, การสมัครสมาชิกชัตเตอร์สต็อกอิมเมจ
บริการ: ออกใบอนุญาตคลังสื่อ
เจ้าของ: จอน โอริงเกอร์ (46.3%)
พนักงาน: 700
บริษัทในเครือ: บิกสต็อก ออฟเซ็ต เร็กซ์ฟีเชอส์ บีอิมเมจ พรีเมียมบีต ร็อกเก็ตสต็อก
เว็บไซต์: www.shutterstock.com
ชัตเตอร์สต็อก (อังกฤษ: Shutterstock) เป็นผู้ให้บริการคลังภาพถ่าย, คลังวิดีโอ, คลังเพลง และเครื่องมือการแก้ไข; มีสำนักงานอยู่ในนครนิวยอร์ก ก่อตั้งขึ้นในปี 2003 โดยโปรแกรมเมอร์และช่างภาพ จอน โอริงเกอร์ ชัตเตอร์สต็อกมีคลังภาพถ่ายที่ปลอดค่าลิขสิทธิ์ ภาพกราฟิกส์เวกเตอร์ และภาพประกอบประมาณ 200 ล้านรูป คลิปวิดีโอและแทร็กเพลงที่มีประมาณ 10 ล้านคลิป แต่เดิมเป็นการสมัครสมาชิกบนเว็บไซต์เท่านั้น
ชัตเตอร์สต็อกขยายจากการสมัครสมาชิกเป็นการกำหนดราคาตามสั่งในปี 2008 ชัตเตอร์สต็อกเสนอขายหุ้นใหม่แก่สาธารณชนในตลาดหลักทรัพย์นิวยอร์ก ตั้งแต่ปี 2012
นับตั้งแต่ก่อตั้ง ชัตเตอร์สต็อกได้เข้าซื้อบริษัทอื่น ๆ จำนวนหนึ่งเริ่มต้นด้วย บิกสต็อก ในปี 2009 ตามด้วยเว็บแดมในปี 2014 ซึ่งเป็นผู้ให้บริการซอฟต์แวร์การจัดการสินทรัพย์ดิจิทัล หลังจากเข้าซื้อกิจการเร็กซ์ฟีเชอส์ และพรีเมียมบีต ในปี 2015 ชัตเตอร์สต็อกลงนามข้อตกลงหุ้นส่วนกับAssociated Press  และเข้าซื้อกิจการแฟลชสต็อกในปี 2017 นอกจากนี้ยังมีข้อตกลงสิทธิ์ใช้งานกับบริษัท เช่น เพนสกีมีเดียคอร์ปอเรชัน บริษัทมีผู้ส่วนร่วมมากกว่า 100,000 ราย ณ เดือนมีนาคม 2016 ด้วย "ฐานลูกค้าที่ใช้งานอยู่ 1.4 ล้านคนใน 150 ประเทศ"
แหล่งข้อมูลอื่น

เว็บไซต์อย่างเป็นทางการ
ชมพู่

| ชมพู่ |
| --- | --- |


การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Eudicots
ไม่ได้จัดลำดับ:: Rosids
อันดับ:: Myrtales
วงศ์:: Myrtaceae
วงศ์ย่อย:: Myrtoideae
เผ่า:: Syzygieae
สกุล:: Syzygium R.Br. ex Gaertn.

Species
 About 1100; see text
ชื่อพ้อง
 Eugenia subg. Syzygium (Gaertn.) Wight  Jambosa sect. Eusyzygium Miq.
ชมพู่ (อังกฤษ: Syzygium) เป็นสกุลพืชดอกชนิดหนึ่ง ที่สามารถนำผลมารับประทานได้ สามารถแบ่งออกได้เป็น 1,100 สปีชีส์สำหรับประเทศไทยจะมีแค่ช่วงเดือนมกราคมของทุกปี
ตัวอย่างสปีชีส์

Syzygium ampliflorum
Syzygium amplifolium
Syzygium andamanicum
Syzygium anisatum
Syzygium aqueum - ชมพู่ป่า
Syzygium australe - Brush Cherry (Aust.)
Syzygium aromaticum - กานพลู
Syzygium beddomei
Syzygium benthamianum
Syzygium bourdillonii
Syzygium caryophyllatum
Syzygium chavaran
Syzygium cordatum - Hute, Waterbessie, undoni, water berry, umSwi
Syzygium corynanthum - Sour cherry
Syzygium corynocarpa (A.Gray) C.Muell.
Syzygium courtallense
Syzygium crebrinerve - Purple cherry
Syzygium cumini (L.) Skeels - Jambul, Jambolan, Black plum, Damson plum, Duhat plum, Jambolan plum, Portuguese plum
Syzygium curanii - Lipote
Syzygium cyclophyllum
Syzygium densiflorum
Syzygium diffusum
Syzygium discophorum
Syzygium erythrocalyx - Johnstones River Satinash
Syzygium fergusonii
Syzygium fibrosum
Syzygium fijiense
Syzygium forte - White Apple
Syzygium francisii - Giant water gum
Syzygium gracilipes
Syzygium guehoi
Syzygium guineese - Waterberry
Syzygium hodgkinsoniae - Red lilly pilly
Syzygium jambos (L.) Alston - ชมพู่น้ำดอกไม้ Roseapple, Malabar plum, Plum rose, Rose apple, Water apple
Syzygium luehmannii - Riberry, Cherry Satinash
Syzygium maire
Syzygium malaccense (L.) Merr. & L.M.Perry - ชมพู่มะเหมี่ยว
Syzygium makul
Syzygium manii
Syzygium micranthum
Syzygium microphyllum (ชื่อพ้องกับ Syzygium gambleanum)
Syzygium minus
Syzygium moorei - Coolamon
Syzygium myhendrae
Syzygium neesianum
Syzygium nervosum
Syzygium occidentale
Syzygium oleosum - Blue Lilly Pilly
Syzygium oliganthum
Syzygium palghatense
Syzygium paniculatum - Magenta lillypilly (Aust.)
Syzygium parameswaranii
Syzygium papyraceum (ออสเตรเลีย)
Syzygium patentinerve (ใกล้สูญพันธุ์ในเกาะซาไวอี และ อูโปลู ในซามัว)
Syzygium phaeophyllum
Syzygium phyllyraeoides
Syzygium polyanthum (Wight) Walp. - Indian bay leaf, Indonesian bay leaf, Salam leaf, daun salam, Indonesian laurel
Syzygium pondoense
Syzygium purpureum
Syzygium pseudofastigiatum (ออสเตรเลีย)
Syzygium quadrangulatum (A.Gray) Merr. & L.M.Perry
Syzygium ramavarma
Syzygium richii (A.Gray) Merr. & L.M.Perry
Syzygium rotundifolium
Syzygium samarangense (Blume) Merr. & L. M. Perry - ชมพู่แก้มแหม่ม
Syzygium sandwicensis (A.Gray) Nied. - ʻŌhiʻa ha
Syzygium seemannii (A.Gray) Biffin & Craven
Syzygium seemannianum[ต้องการตรวจสอบความถูกต้อง]
Syzygium smithii
Syzygium spathulatum
Syzygium spissum
Syzygium stocksii
Syzygium suborbiculare - Lady Apple
Syzygium sylvestre
Syzygium travancoricum
Syzygium turbinatum
Syzygium umbrosum
Syzygium utilis
Syzygium wolfii
Syzygium wrightii
Syzygium xerampelinum (ออสเตรเลีย)
Syzygium zeylanicum - Smaich (กัมพูชา)
Syzygium sp. 'Lakeba'
ตัวอย่างสปีชีส์ > เคยอยู่ในสกุลนี้

Eugenia syzygioides (Miq.) M.R.Hend. (as S. syzygioides (Miq.) Merr. & L.M.Perry)
Waterhousea floribunda (F.Muell.) B.Hyland (as S. floribundum F.Muell.)
ดูเพิ่ม

ชมพู่น้ำดอกไม้
แหล่งข้อมูลอื่น

CRFG.org เก็บถาวร 2019-05-18 ที่ เวย์แบ็กแมชชีน
Unimelb.edu.au
| --- | --- |
การแยกแยะหน่วยอนุกรมวิธาน:  Wikidata: Q133290  Wikispecies: Syzygium  APDB: 195290  BOLD: 179685  EPPO: 1SYZG  FloraBase: 21847  FNA: 132166  FoC: 132166  Fossilworks: 319939  GBIF: 3029010  GRIN: 11821  iNaturalist: 72388  IPNI: 327906-2  IRMNG: 1356051  ITIS: 27274  NCBI: 178174  NZOR: 22ccb6ff-6126-40af-917f-be6bbdb39f8f  PLANTS: SYZYG  POWO: urn:lsid:ipni.org:names:327906-2  Tropicos: 40009310
ชั้นพอลิพลาโคฟอรา

ระวังสับสนกับ: ลิ้นทะเล
| ลิ่นทะเล |
| --- | --- |


การจำแนกชั้นทางวิทยาศาสตร์
อาณาจักร:: Animalia
อาณาจักรย่อย:: Eumetazoa
ไฟลัม:: Mollusca
ชั้น:: Polyplacophora J.E. Gray, 1821
สปีชีส์:: 900-1,000 ชนิด

ชั้นย่อย
 †Multiplacophora  Neoloricata  †Paleoloricata
ชั้นพอลิพลาโคฟอรา (ชั้น: Polyplacophora) เป็นมอลลัสคาชั้นหนึ่ง มีชื่อเรียกในชื่อสามัญว่า ลิ่นทะเล หรือ หอยแปดเกล็ด (อังกฤษ: Chiton) อาศัยอยู่ในทะเล
จัดเป็นมอลลัสคาจำพวกหนึ่งที่มีลักษณะแตกต่างไปจากมอลลัสคาชั้นอื่น ๆ กล่าวคือ แทนที่จะเปลือกหรือฝาเดียวหรือสองฝา แต่กลับมีมากถึง 7-8 ชิ้น ที่แยกออกจากกันแต่ก็ยึดเข้าไว้ด้วยกันทางด้านบนลำตัวเหมือนชุดเกราะ มีวิวัฒนาการที่ต้องแนบลำตัวดัดไปตามพื้นผิวแข็งขรุขระใต้ทะเลเพื่อแทะเล็มสาหร่ายทะเลและพืชทะเลที่เจริญเติบโตบนหิน ขณะที่ในบางชนิดก็ดักซุ่มรอกินเหยื่อตัวเล็ก ๆ ที่เคลื่อนผ่านไปมา ชั้นพอลิพลาโคฟอรานั้นวิวัฒนาการมาจากบรรพบุรุษที่มีอายุยาวนานกว่า 500 ล้านปี โดยที่ในปัจจุบัน ก็มิได้เปลี่ยนแปลงรูปร่างไปจากเดิมมากน้อยเท่าไหร่นัก โดยมีลำตัวเป็นวงรีคล้ายรูปไข่ มักพบอาศัยอยู่ตามโขดหินตามริมชายฝั่ง
ปัจจุบันนี้พบแล้วทั้งหมด 900-1,000 ชนิด โดยศัพท์คำว่า "Polyplacophora" นั้น แปลได้ว่า "ผู้มีหลายเกล็ด"
ชั้นสแคโฟโปดา

| ชั้นสแคโฟโปดา |
| --- | --- |

เปลือกหอยชนิด Antalis vulgaris จากฝรั่งเศส

การจำแนกชั้นทางวิทยาศาสตร์
อาณาจักร:: Animalia
ไฟลัม:: Mollusca
ชั้น:: Scaphopoda Bronn, 1862

อันดับ
 Dentaliida   Gadilida
ชั้นสแคโฟโปดา (ชั้น: Scaphopoda) เป็นหนึ่งในชั้นของไฟลัมมอลลัสคาที่ยังสืบเผ่าพันธุ์มาจนปัจจุบัน ซึ่งสัตว์ในชั้นนี้พบมีอยู่มายาวนานกว่า 240 ล้านปีมาแล้ว โดยพบหลักฐานในซากดึกดำบรรพ์ ปัจจุบันพบแล้วประมาณ 1,000 ชนิด ซึ่งเรียกกันในชื่อสามัญว่า หอยงาช้าง หรือ หอยฟันช้าง(อังกฤษ: Tusk Shell)
ทุกชนิดจะอาศัยอยู่ภายใต้พื้นทรายใต้ทะเล มีรูปร่างโดยรวม คือ เปลือกมีรูปร่างคล้ายฝักดาบซามูไรหรืองาของช้าง มีลักษณะเรียวยาว โค้งตรงกลางเล็กน้อย หน้าตัดเป็นทรงค่อนข้างกลม มีช่องเปิดที่ปลายสุดของทั้งสองด้านซึ่งด้านหนึ่งจะใหญ่กว่าอีกด้านเสมอ มีขนาดตั้งแต่ 5 มิลลิเมตรจนถึง 15 เซนติเมตร
ศัพท์คำว่า Scaphopoda นั้น สามารถแปลเป็นภาษาอังกฤษได้ว่า "เท้าเป็นจอบ" (shovel-footed)
มีลักษณะโครงสร้างคือ ไม่มีตา ไม่มีเส้นเลือด ไม่มีแม้กระทั่งอวัยวะสำคัญอย่าง หัวใจ โดยเลือดจะถูกสูบโดยแรงดันน้ำภายในเนื้อเยื่อจากการเคลื่อนไหวของกล้ามเนื้อเท้าที่มีรูปร่างคล้ายจอบ ที่ใช้ขุดเจาะเพื่อแทรกเปลืองลงวางตัวดิ่งในพื้นทราย มีอวัยวะพิเศษคล้ายหนวดเล็ก ๆ รอบ ๆ ปากด้านล่างเรียกว่า "captacula" ทำหน้าที่ดักจับอาหารเข้าสู่ปากเพื่อบดเคี้ยวและย่อยสลาย แล้วพ่นทิ้งออกอีกทางเป็นของเสีย
เปลือกของหอยงาช้าง นั้น ผู้หญิงในอินเดียนแดงเผ่าลาโคตาใช้ทำเครื่องประดับสำหรับตกแต่งเสื้อผ้าหรือชุดที่สวมใส่เช่นเดียวกับขนของเม่น
ชนเดนส์

ชนเดนส์ (อังกฤษ: Danes) เป็นชนเจอร์มานิคที่ตั้งถิ่นฐานอยู่ทางใต้ของสวีเดนในปัจจุบันและเกาะของเดนมาร์กและต่อมาในคาบสมุทรจัตแลนด์ และกล่าวถึงโดยจอร์แดนนักประวัติศาสตร์ชาวโรมันในหนังสือ “Getica”, โดยนักปราชญ์โพรโคเพียส (Procopius) และโดยนักบุญเกรกอรีแห่งทัวร์ส
ในการบรรยายถึงกลุ่มชนสแกนด์ซา (Scandza) ในสแกนดิเนเวียจอร์แดนกล่าวถึงชน “Dani” ว่าเป็นกลุ่มเดียวกับ “Suetidi” (ชนสวีด (สวีเดน) หรือ “Svitjod”?) และเป็นกลุ่มชนที่ขับไล่และยึดที่ดินของชน “Heruli”
เสวน แอกเกเสน (Svend Aggesen) นักประพันธ์จากคริสต์ศตวรรษที่ 12 กล่าวถึงกษัตริย์แดนผู้ที่เป็นที่มาของชื่อชนกลุ่มนี้ “เดนส์”
ชนเดนส์ในบริเตนใหญ่และไอร์แลนด์

บทความหลัก: บริเวณเดนลอว์
ชนเดนส์เริ่มเข้ามารุกรานบริเตนใหญ่และไอร์แลนด์ ราว ค.ศ. 800 และตามมาด้วยผู้มาตั้งถิ่นฐานเป็นระลอก ๆ ที่เริ่มราว ค.ศ. 865 โดยพี่น้องฮาล์ฟดัน รากนาร์สสัน (Halfdan Ragnarsson) และไอวาร์เดอะโบนเลสส์ (Ivar the Boneless) ที่มาพำนักในช่วงฤดูหนาวที่ในบริเวณอีสต์แองเกลีย จากนั้นฮาล์ฟดันและไอวาร์ก็เดินทางขึ้นไปทางเหนือและยึดนอร์ทธัมเบรียได้ในปี ค.ศ. 867 และต่อมายอร์ค ชนเดนส์รุกรานไอร์แลนด์ในปี ค.ศ. 853 ตามด้วยผู้ไปตั้งถิ่นฐานผู้กลืนไปกับผู้ตั้งถิ่นฐานอยู่แต่เดิมและกลายเป็นคริสต์ศาสนิกชน
กลุ่มไวกิงที่มีชื่อเสียงที่สุดก็ได้แก่กลุ่มทิลสเต็ด (Tilsted Clan) ผู้นำของกลุ่มนี้คือ “The Grey” เป็นหัวหน้าเผ่าคนโปรดคนหนึ่งของสเวน ฟอร์คเบียร์ด กลุ่มทิลสเต็ดเป็นกลุ่มที่ในปี ค.ศ. 991 เป็นผู้นำในการการโจมตีของเดนส์ในเอสเซ็กซ์ในยุทธการมาลดอน (Battle of Maldon) ผู้หว่านล้อมให้อัครบาทหลวงซิเจอริคแห่งแคนเตอร์บรีให้ถวายคำแนะนำให้พระเจ้าเอเธลเรดจ่ายเงินให้เดนส์เป็นจำนวนหมื่นปอนด์เพื่อให้หยุดยั้งการรุกราน[ต้องการอ้างอิง].
สามปีต่อมาในปี ค.ศ. 994 สเวน ฟอร์คเบียร์ดและโอลาฟ ทริกวาสัน (Trygvason) กลับไปล้อมลอนดอนและพยายามเข้าปล้นแต่ไม่สำเร็จ ตำนานกล่าวว่าเพียงแต่เห็นเงาของทิลสเต็ดท่ามกลางกองทัพไวกิงเท่านั้นฝ่ายแองโกล-แซ็กซอนก็จ่ายค่าป้องกันไม่ให้รุกรานแก่เดนส์อีก จำนวนเงินที่ได้รับทำให้ฝ่ายเดนส์เห็นว่าการหาเงินวิธีนี้สะดวกกว่าการรุกรานให้เสียเลือดเสียเนื้อ
ทิลสเต็ดยังคงจงรักภักดีต่อสเวน ฟอร์คเบียร์ด ทิลสเต็ดเสียชีวิตในปี ค.ศ. 1013 หลังจากที่ล่องเรือขึ้นไปบนลำน้ำฮัมเบอร์และเทร้นท์กับสเวน ฟอร์คเบียร์ดและพระราชโอรสคนูทเพื่อเป็นการยอมรับสเวนเป็นประมุขของบริเวณเดนลอว์
ดูเพิ่ม

นอร์มัน
ชาวนอร์ส
ชาวไวกิง
ชัยวัฒน์ นาคเอี่ยม

| ข้อมูลส่วนตัว |
| --- | --- | --- | --- |
ชื่อเต็ม:  ร.ท.ชัยวัฒน์ นาคเอี่ยม
วันเกิด:   (1978-07-18) 18 กรกฎาคม ค.ศ. 1978 (46 ปี)
สถานที่เกิด:  กรุงเทพมหานคร, ประเทศไทย
ส่วนสูง:  1.89 m (6 ft 2 1⁄2 in)
ตำแหน่ง:  กองหลัง
สโมสรอาชีพ*
| ปี |  ทีม |  ลงเล่น |  (ประตู) |
| 1998-2016 |  อาร์มี่ ยูไนเต็ด |  163 |  (20) |
| 2017 |  ทหารบก เอฟซี |  25 |  (2) |
ทีมชาติ‡
| 2012-2013 |  ไทย |  5 |  (0) |
จัดการทีม
2020–:  ทหารบก เอฟซี
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 11 ตุลาคม 2013 ‡ ข้อมูลการลงเล่นและประตูให้แก่ทีมชาติล่าสุด ณ วันที่ 20 ตุลาคม 2012
ร้อยโทชัยวัฒน์ นาคเอี่ยม (อังกฤษ: Chaiwat Nak-iem)  เกิดเมื่อวันที่ 18 กรกฎาคม พ.ศ. 2521  เป็นอดีตนักฟุตบอลชาวไทย ในตำแหน่ง กองหลัง เคยเป็นกัปตันทีมของ สโมสรฟุตบอลอาร์มี่ ยูไนเต็ด โดยเล่นให้กับสโมสรดังกล่าวเป็นระยะเวลาทั้งสิ้น 19 ปี ปัจจุบันเป็นหัวหน้าผู้ฝึกสอนของ ทหารบก เอฟซี ใน ไทยลีก 3
แหล่งข้อมูลอื่น

Goal.com[ลิงก์เสีย]
League.mundeenee.com เก็บถาวร 2016-04-12 ที่ เวย์แบ็กแมชชีน
ชั้นอะพลาโคฟอรา

| อะพลาโคฟอรา |
| --- | --- |

Epimenia verrucosa

การจำแนกชั้นทางวิทยาศาสตร์
อาณาจักร:: Animalia
อาณาจักรย่อย:: Metazoa
ไฟลัม:: Mollusca
ชั้น:: Aplacophora

Subclasses and families
 Subclass Chaetodermomorpha (Caudofoveata) Chaetodermidae  Falcidentidae  Limifossoridae  Metachaetodermatidae  Prochaetodermatidae  Scutopidae  Subclass Neomeniomorpha (Solenogastres) Acanthomeniidae  Amphimeniidae  Dondersiidae  Drepanomeniidae  Epimeniidae  Gymnomeniidae  Hemimeniidae  Heteroherpiidae  Imeroherpiidae  Lepidomeniidae  Macellomeniidae  Meiomeniidae  Neomeniidae  Perimeniidae  Phyllomeniidae  Proneomeniidae  Rhipidoherpiidae  Rhopalomeniidae  Sandalomeniidae  Simrothiellidae  Strophomeniidae  Syngenoherpiidae
ชั้นอะพลาโคฟอรา (อังกฤษ: Class Aplacophora) เป็นชั้นหนึ่งในไฟลัมมอลลัสคาเป็นมอลลัสที่โบราณ ตัวคล้ายหนอน ไม่มีเปลือก อาศัยอยู่ตามโคลนใต้ทะเลหรือตามผิวของฟองน้ำ ตัวยาวประมาณ 1-40 มิลลิเมตร ไม่มีเท้าหรือถ้ามีจะมีขนาดเล็กมาก มีแมนเทิล ที่ผิวของแมนเทิลมีสปิคุลฝังอยู่ ด้านท้องมีร่องกลางท้องยาวตลอดตัวตัวอย่างเช่น Solenogaster